CELEX: 62017CA0205
Language: hr
Date: 2018-07-25 00:00:00
Title: Predmet C-205/17: Presuda Suda (osmo vijeće) od 25. srpnja 2018. – Europska komisija protiv Kraljevine Španjolske (Povreda obveze države članice — Prikupljanje i pročišćavanje komunalnih otpadnih voda — Direktiva 91/271/EEZ — Članci 3. i 4. — Presuda Suda kojom se utvrđuje povreda obveze — Neprovedba — Članak 260. stavak 2. UFEU-a — Novčane sankcije — Periodična novčana kazna i paušalni iznos)

17.9.2018   
            
            
               HR
            
            
               Službeni list Europske unije
            
            
               C 328/17
            
         
      Presuda Suda (osmo vijeće) od 25. srpnja 2018. – Europska komisija protiv Kraljevine Španjolske
      (Predmet C-205/17) (1)
      
      ((Povreda obveze države članice - Prikupljanje i pročišćavanje komunalnih otpadnih voda - Direktiva 91/271/EEZ - Članci 3. i 4. - Presuda Suda kojom se utvrđuje povreda obveze - Neprovedba - Članak 260. stavak 2. UFEU-a - Novčane sankcije - Periodična novčana kazna i paušalni iznos))
      (2018/C 328/20)
      Jezik postupka: španjolski
      
         Stranke
      
      
         Tužitelj: Europska komisija (zastupnici: E. Manhaeve i E. Sanfrutos Cano, agenti)
      
         Tuženik: Kraljevina Španjolska (zastupnik: A. Gavela Llopis, agent)
      
         Izreka
      
      
                  1.
               
               
                  Time što nije poduzela sve potrebne mjere kako bi postupila sukladno presudi od 14. travnja 2011., Komisija/Španjolska (C-343/10, neobjavljena, EU:C:2011:260), Kraljevina Španjolska je povrijedila obveze koje ima na temelju članka 260. stavka 1. UFEU-a.
               
            
                  2.
               
               
                  U slučaju da se povreda obveze utvrđena u točki 1. nastavi do dana objave ove presude, Kraljevini Španjolskoj se nalaže plaćanje periodične novčane kazne Komisiji u iznosu od 10 950 000 eura po svakom polugodištu zakašnjenja s provedbom mjera potrebnih za usklađenje s presudom od 14. travnja 2011., Komisija/Španjolska (C-343/10, neobjavljena, EU:C:2011:260), računajući od dana objave ove presude do potpune provedbe presude od 14. travnja 2011., Komisija/Španjolska (C-343/10, neobjavljena, EU:C:2011:260), čiji stvarni iznos treba izračunati na kraju svakog šestomjesečnog razdoblja tako da se ukupni iznos za svako to razdoblje umanji za postotak koji odgovara udjelu koji čini broj populacijskog ekvivalenta aglomeracija čiji su sustavi prikupljanja i/ili pročišćavanja komunalnih otpadnih voda usklađeni s presudom od 14. travnja 2011., Komisija/Španjolska (C-343/10, neobjavljena, EU:C:2011:260), na kraju promatranog razdoblja, u odnosu na broj populacijskog ekvivalenta aglomeracija koje ne raspolažu takvim sustavima na dan objave ove presude.
               
            
                  3.
               
               
                  Kraljevini Španjolskoj se nalaže da Europskoj komisiji plati paušalni iznos od 12 milijuna eura.
               
            
                  4.
               
               
                  Kraljevini Španjolskoj se nalaže snošenje troškova.
               
            
         (1)  SL C 195, 19. 6. 2017.